O duque Maximilián Chusé (1799-1825) fació liga con Napolión (a diferencia d'atros principes de l'antigo rechimen), y s'aproveitó de l'apocheu d'a Francia Napolionica, pa dimpués cambear de bando y aproveitar-se tamién d'a suya caita. En 1805 Os autriacos invadioron Bavera, pero os franceses contratacoron y o 2 d'aviento de 1805 Napolión venció a los austriacos en Austerlitz. Por o tractato de Presburgo, Austria cedió o Tirol a Bavera y as zagueras posesions de Suabia a Baden y Wurtemberg. Como resultato d'a participación en as guerras napolionicas en un bando u atro o ducato de Bavera exampló muito o suyo territorio, esdevinió Reino de Bavera, con una monarquía constitucional rechita por un codigo de leis y obtenió un tractamiento especial en o marco d'o Buld chermanico que sustituyó a lo Sacre Imperio.